ইউরো ২০২০: মাঠের মধ্যে অজ্ঞান হয়ে পড়লেন ডেনমার্কের ক্রিশ্চিয়ান এরিকসেন
ইউরো ২০২০ ফুটবল টুর্নামেন্টে ডেনমার্ক ও ফিনল্যান্ডের মধ্যে এক ম্যাচে ডেনিশ তারকা ক্রিশ্চিয়ান এরিকসন মাঠের মধ্যে অজ্ঞান হয়ে পড়েছেন।
কোপেনহেগেনের এই ম্যাচে একটি থ্রো-ইন রিসিভ করার সময় হঠাৎ করেই এরিকসেন উপুড় হয়ে পড়ে যান।
প্রায় সাথে সাথেই খেলা বন্ধ করে রেফারি জরুরি চিকিৎসা দলকে মাঠে ডাকেন।
মেডিকেল স্টাফরা কৃত্রিম শ্বাস-প্রশ্বাসের মাধ্যমে তার জ্ঞান ফিরিয়ে আনার চেষ্টা করেন।
এর মধ্যে ডেনমার্ক দলের কয়েকজন খেলোয়াড়কে কাঁদতে এবং প্রার্থনা করতে দেখা যায়।
মাঠের দর্শকরাও এই অপ্রত্যাশিত ঘটনায় হতবাক এবং উদ্বিগ্ন হয়ে পড়েন।
এরিকসেনের স্ত্রীও সে সময় স্টেডিয়ামে উপস্থিত ছিলেন। তাকেও মাঠে ডাকা হয়।
ডেসমার্কের ক্যাপ্টেন সাইমন কাইয়ার এবং গোলকিপার ক্যাসপার শ্মাইকেলকে দেখা যায় তাকে সান্তনা দিতে।
ম্যাচটি বাতিল হলো কিনা তা ইউয়েফা এখনও নিশ্চিত করেনি।
সবশেষ খবর:  ইউরোপিয়ান ফুটবল কর্তৃপক্ষ ইউয়েফা কিছুক্ষণ আগে জানিয়েছে ক্রিশ্চিয়ান এরিকসেনকে হাসপাতালে নিয়ে তার অবস্থা 'স্থিতিশীল' করা হয়েছে।
বিবিসির টিভির খবরে বলা হয়, এরিকসেন এখন 'জাগ্রত' অবস্থায় আছেন।
তার আরো কিছু ডাক্তারি পরীক্ষা করা  হবে বলে জানিয়েছে ড্যানিশ ফুটবল সমিতি।

ইউরো ২০২০ ফুটবল টুর্নামেন্টে ডেনমার্ক ও ফিনল্যান্ডের মধ্যে এক ম্যাচে ডেনিশ তারকা ক্রিশ্চিয়ান এরিকসন মাঠের মধ্যে অজ্ঞান হয়ে পড়েছেন।